<classify> Alisema kuwa anatamani kulia kutokana na sare hiyo na kuongeza kuwa ni sawa na aibu kwa timu yake hiyo. Katika mechi hiyo ya Ligi Kuu iliyochezwa kwenye uwanja wa Kambarage Shinyanga Mwadui ndio ilikuwa ya kwanza kuandika bao la kuongoza kabla Simba haijasawazisha dakika za mwisho.Mwadui FC ilianza kupata bao kupitia mchezaji wake Nizar Khalfan kabla ya Simba kusawazisha kupitia Brian Majwega dakika 10 za mwisho za mchezo. Kocha huyo alipeleka lawama kwa kiungo wake Razak Khalfan na kuongeza kuwa kama mchezaji huyo angekuwa makini basi timu yake isingefungwa.Yani najisikia hata kulia kwa kuwa Simba sio timu kabisa iwapo tungekuwa makini tungewafunga, na naona kuwa huyu kiungo wangu Razak Khalfan kama angenisikiliza, tusingefungwa lile bao la kusawazisha, alisema kocha huyo.Simba inatarajia kuumana na Mtibwa Januari 16 mwakani ambapo kwa sasa Simba ina pointi 24 ikiwa nyuma kwa pointi tisa dhidi ya Yanga inayoongoza ligi hiyo kwa pointi 33 na Azam ikishika nafasi ya pili kwa kuwa na pointi 32, Mtibwa Sugar ina pointi 27.  <topic>: michezo 